# Isabel Ambrosio

María Isabel Ambrosio Palos (Madrid, 18 de juliol de 1970) és una política espanyola del Partit Socialista Obrer Espanyol. Des del 13 de juny de 2015 fins al 2019 ha estat alcaldessa de la ciutat de Còrdova.

## Biografia

Va estudiar batxillerat a l'antiga Universitat Laboral de Còrdova. És tècnica d'informació juvenil de la Diputació Provincial de Còrdova. Està casada i té dues filles nascudes el 2002 i 2004.

## Activitat política

El 1999 va ser nomenada assessora del grup municipal del PSOE a l'Ajuntament de Còrdova. El 2000 va ser escollida secretaria d'Organització del PSOE de Còrdova i al congrés provincial del 2004 va ser designada secretària general del partit a la província. El 2004 es va convertir en diputada del Parlament d'Andalusia per la província de Còrdova. Al parlament va presidir la Comissió de Discapacitat i va actuar com a ponent del PSOE en la Llei de Promoció i Defensa de la Competència d'Andalusia. Posteriorment, va ocupar la vicepresidència de la Comissió de Governació i va ser portaveu del Grup Socialista en la Comissió de Turisme, Comerç i Esport.
El 20 maig de 2008 va presentar la seva renúncia a l'acta de diputada del Parlament d'Andalusia, obtinguda en les eleccions autonòmiques per la circumscripció de Còrdova, data en la qual va ser nomenada delegada del Govern de la Junta d'Andalusia a la província de Còrdova.
El 20 de gener de 2015 va deixar el seu lloc com a delegada de la Junta per concórrer a les eleccions municipals de Còrdova pel PSOE. El 13 de juny de 2015 va ser triada alcaldessa de la ciutat de Còrdova, amb els vots favorables d'Esquerra Unida i Guanyem Còrdova. El primer acte com a primera edil va ser dipositar un rams de roses vermelles en la tomba de l'últim alcalde socialista, i últim de la Segona República, Manuel Sánchez-Badajoz.

## Referències

* ↑ «Ambrosio Palos, María Isabel». Parlamento de Andalucía. [Consulta: 20 maig 2020].
* ↑ «Isabel Ambrosio» (en castellà). Diario de Córdoba, 16-06-2019. [Consulta: 20 maig 2020].
* ↑ Isabel Ambrosio Palos: La tercera mujer al frente de la Junta en Córdoba, en Diario Córdoba, 28/12/2008
* 1 2 3 «Isabel Ambrosio Palos: La tercera mujer al frente de la Junta en Córdoba». Diario Córdoba, 28 diciembre 2008 [Consulta: 14 juny 2015].
* ↑ El Consejo de Gobierno aprueba cuatro nuevos delegados para Almería, en la web Teleprensa.com, consultada el 15/06/2015
* ↑ «Rafaela Crespín, nueva delegada del Gobierno de la Junta de Andalucía en Córdoba Arxivat 2016-03-05 a Wayback Machine.». cabrainformacion.com, 21 enero 2015 [Consulta: 14 juny 2015].
* ↑ Alfonso Alba «Isabel Ambrosio, nueva alcaldesa de Córdoba». Cordopolis, 13-06-2015 [Consulta: 14 juny 2015].
* ↑ «El primer acto de Isabel Ambrosio es llevar rosas a la tumba del anterior alcalde socialista, fusilado en 1936». 20 minutos, 13-06-2015 [Consulta: 14 juny 2015].
    El contingut d'aquest article incorpora material d'una entrada sobre Isabel Ambrosio a Cordobapedia, publicada en castellà sota la llicència GFDL fins el 31 de juliol de 2009 i Creative Commons Atribució Compartir-Igual a partir de l'1 d'agost de 2009.

## Enllaços externs

* Isabel Ambrosio al web del Parlament d'Andalusia (castellà)